און טרק אינובישנס

און טרק אינובישנס בע"מ (באנגלית: On Track Innovations) היא חברה ישראלית המתמחה בפיתוח ושיווק פתרונות תשלום דיגיטליים באמצעות טכנולוגיית תקשורת טווח אפס (NFC). מאז 2022 היא נמצאת בבעלות חברת "נאייקס", קודם לכן הייתה חברה ציבורית שמניותיה נסחרו בבורסת נאסד"ק ובורסה לניירות ערך בפרנקפורט. און טרק הוקמה בשנת 1990 על ידי עודד בשן ורוני גלבוע ושותפים נוספים. בשן וגלבוע עבדו קודם יחד במפעל "אלקטו גליל" בקריית שמונה שהוקם על-ידי החברה לפיתוח הגליל של קיבוצי ומושבי הגליל העליון, החברה לפיתוח קריית שמונה, בסיוע כספי של הקרן ההסתדרותית "תנופה לצמיחה" ובתמיכה של רפא"ל, במטרה לספק תעסוקה לתושבי האזור בענף האלקטרוניקה. המפעל סיפק שרותי יצור למעגלים מודפסים בקבלנות משנה. בשן מונה למנכ"ל המפעל ב-1984, לאחר שקודם שימש כמרכז המשק של קיבוץ כפר בלום, הוא החליט לגוון את מקורות ההכנסה של המפעל ולעסוק גם בפיתוח מוצרים. בשן גייס למפעל את רוני גלבוע, מהנדס אלקטרוניקה בוגר הטכניון שעבר למושב בית הלל הסמוך. אחד הפרויקטים בה זכו היה פיתוח רפת ממוחשבת עבור קיבוץ מחניים, מטרת המערכת הייתה זיהוי הפרה ומדידת תפוקת החלב שלה. כך שניתן לעקוב אחרי התפוקה שלה, לתת לה כמות מזון מדויקת יותר ולהוציא ממנה תפוקה גדולה יותר. הפתרון שפיתחו היה כרטיס זיהוי שנתלה על צוואר הפרה ובכניסה למכון החליבה הוצב גלאי הקורא את מספר הקוד שעל הכרטיס התלוי על צוואר הפרה ושומר את הנתונים במחשב. על בסיס מערכת זו פיתח גלבוע כרטיס חכם הניתן לקריאה באופן אלחוטי לשימוש במגוון יישומים, בין השאר: ככרטיס גישה לאתרים מאובטחים, כאמצעי לתשלום בכבישי אגרה, כפתרון לניהול רצפות ייצור ועוד. און טרק הוקמה במטרה לפתח ולשווק ברחבי העולם את הכרטיס. און טרק הוקמה בראש פינה ובשנים הראשונות עסקה בפיתוח הטכנולוגיה ויישומים שלה ככרטיס חכם וארנק אלקטרוני "ללא מגע". היא ביצע ניסויים ב-30 קיבוצים כפתרון לניהול מגוון שירותים, בהם חדר אוכל, שירותי מכבסה וככרטיס גישה. פיתחה פתרון תשלום לתחבורה הציבורית, פיתחה פתרון מתחרה ל"דלקן" וכרטיס חנייה חכם במקום תווי חניה. בשנת 1998 הגיעו הכנסות החברה לכ-1.5 מיליון דולר ושנה אחר כך ל-5.5 מיליון דולר. באוגוסט 1999 ביצעה החברה הנפקה ראשונה לציבור בבורסת ה"נוייר מרקט", בורסה לחברות הזנק שהפעילה הבורסה לניירות ערך בפרנקפורט, שם גייסה 39 מיליון דולר לפי שווי שוק של 120 מיליון דולר. בנובמבר 2002 החלו מניות החברה להיסחר גם בנאסד"ק כמניה דואלית. בפברואר 2003 עברו מניות החברה להיסחר בבורסה המרכזית בפרנקפורט בעקבות סגירתה של בורסת ה"נוייר מרקט", ולאחר שעמדה בקריטריונים הנחוצים של הבורסה הגרמנית. במאי 2004 השלימה גיוס של 15.1 מיליון דולר בהנפקה פרטית של מניותיה למשקיעים מוסדיים ובנובמבר 2005 השלימה גיוס נוסף של 22.2 מיליון דולר. בעשור הראשון של המאה ה-21 גדלה והתרחבה פעילות החברה במהירות תוך שנים ספורות. בשנת 2000 זכתה, ביחד עם חברות נוספות, בפרויקט של הטמעת כרטיסים חכמים לסוכנויות הממשל האמריקני, שחלקה של און טרק בפרויקט הוערך בכ-50 מיליון דולר, בנוסף זכתה בארצות הברית בפרויקט של חברת וריפון, לייצור כרטיסי אשראי חכמים ללקוחות תחנות דלק וחנויות נוחות. באותה שנה גם רכשה % 51 מחברת אינטרקארד, חברה גרמנית לייצור ואינטגרציה של כרטיסים חכמים, במטרה להרחיב את פעילותה בשוק האירופי. באוגוסט 2000 נכנסה לפעילות בדרום אפריקה, ואת השנה סיימה עם גידול של 188% בהכנסות ל-15.5 מיליון דולר. בפברואר 2001 רכשה את מלוא הבעלות של חברת אינטרקארד הגרמנית ורכשה חברה גרמנית נוספת. באותה עת גם זכתה במכרז של עיריית תל אביב לאספקת פתרון כרטיס חכם למרכזי הספורט שלה. במרץ 2002 זכתה במכרז לאספקת קוראים לכרטיסים חכמים שישמשו לכניסה מאובטחת למשרדי הממשלה בישראל. בסוף 2002 החלה בניסוי עם חברת מאסטרקארד לטכנולוגיה לקריאת כרטיסי אשראי ללא מגע. שנה אחר בחרה בה כספקית הטכנולוגיה, והיא החלה להיות מיושמת בכרטיסי האשראי של החברה בקיץ 2004. ב-2003 החלה לספק פתרונות בטכנולוגית RFID של תיוג אלקטרוני באמצעות גלי רדיו. באותה עת החברה גם החלה להיות ספק מוביל של מערכות תשלום לתחנות דלק ברחבי העולם. נכנסה לשוק תעודות הזהות והדרכונים חכמים, מערכות זיהוי ביומטרי, ולתחום התחבורה עם פתרונות תשלום מבוססי כרטיס חכם, כולל הגרסה הראשונה של כרטיס הרב-קו בישראל. ב-2004 רכשה חברה פולנית וזכתה במכרז לאספקת פתרונות תשלום וכרטוס למספר חברות תחבורה בפולין. באותה שנה גם חתמה על הסכם שיתוף פעולה עם חברת הייפרקום האמריקאית, חברה מובילה בתחום מסופי התשלום. בנובמבר 2006, רכשה את פעילות תעודות הזהות והדרכונים החכמים של מתחרתה הישראלית חברת סופרקום בעסקת מניות. ביולי 2008 נכנסת לשוק אמצעי החנייה האלקטרוניים בצרפת, באמצעות רכישת חברה מקומית. בעקבות המשבר הכלכלי העולמי ב-2008 סיימה החברה את השנה עם ירידה בהכנסות והפסד של 20 מיליון דולר. עוד קודם לכך פעלה במשך השנים עם שולי רווח נמוכים או בהפסד, אך הציגה תמיד גידול בהכנסות. בנובמבר 2009 חתמה על הסכם למכירת נכסי חברה בת והקניין הרוחני של חלק אחר מפעילותה, תמורת 8.5 מיליון אירו (12.5 מיליון דולר) לחברה ההולנדית בתחום רכיבי RFID, ייצור דרכונים וכרטיסי אשראי. ב-2010 התאוששו עסקי החברה אך היא המשיכה לפעול בהפסד ובתחילת 2011 גייסה 18 מיליון דולר, אולם במהלך השנה קרן C. Silk & Sons האמריקנית הפכה לבעלת המניות הגדולה בחברה, עם החזקה של 10.4% מההון, והודיעה שהיא מבקשת להדיח את מנכ"ל ומייסד החברה עודד בשן מתפקידו. בדצמבר 2012, לאחר מאבק ממושך בין הנהלת און טראק לבין משקיעים פרטיים ומוסדיים על דרך ניהול החברה, החליט עודד בשן לפרוש מכל תפקידיו הניהוליים (בשן שימש גם כיו"ר החברה). גם בנו, אוהד בשן, שכיהן כנשיא וכסמנכ"ל שיווק, פרש מכל תפקידיו הניהוליים. בשן האב ימשיך לכהן כדירקטור מן המניין בחברה. לאחר הדחת עודד בשן החליטה החברה להתמקד בפיתוח ושיווק פתרונות תשלום בטכנולוגיית NFC (פרוטוקול תקשורת מאובטח), אולם המשיכה לצבור הפסדים. בינואר 2022 הגישה החברה בקשה להליכי פירוק, לאחר שנקלעה החברה לקשיים תזרימיים. מיד אחר כך הודיעה חברת נאייקס כי רכשה את און טרק אינובישנס תמורת 4.5 מעליון דולר והלוואה של 5.5 מיליון דולר לסילוק חובותיה. חברת איזי פארק ישראל היא חברת בת של "און טרק אינובישנס", שהחלה את פעילותה בשנת 1996, במטרה להתמודד במכרז של מרכז השלטון המקומי בישראל, לפיתוח כרטיס-חנייה אלקטרוני שיחליף את כרטיסי הקרטון, כאמצעי לתשלום עבור חניה ברחבי הערים בישראל. החברה פיתחה מכשיר הכולל כרטיס חכם נטען בו מזינים את שם העיר ואזור החניה והוא גובה את דמי החניה בהתאם לתעריף שנקבע לאותו אזור. לאחר שזכתה במכרז, בנובמבר 1996, השלימה את פיתוח הטכנולוגיה, בנוסף השקיעו בחברה החברות שגריר ודלק מוטורס יחד עם משקיעים פרטיים. פעילותה של איזי פארק הייתה אמורה להתחיל בתחילת 1998 אולם חברה אחרת תבעה אותה על הפרת פטנטים, אך לבסוף הפסידה במשפט. "איזי פארק" השיקה את השירות שלה באוגוסט 2000 לשימוש ארצי, במקומות בהם קיימת חניה מסודרת בתשלום של הרשות המקומית. בתל אביב המכשיר גם שימש למתן חניה בתעריף מוזל לתושבי העיר. המודל העסקי של החברה היה מבוסס על מכירת המכשיר ועל עמלה של 7% מההכנסות בגין הטענת כרטיסי החניה. השימוש בכרטיס איזיפארק נעשה באמצעות הפעלת המכשיר והצמדתו לחלון המכונית בעת חנייה, כאשר צג המכשיר כולל פרטים על זמן ותעריף החניה. באוקטובר 2006, חתמה החברה על הסכם עם רשת החנויות Yellow, להפצת המכשיר והקמת עמדות הטענה של איזיפארק בתוך נקודות המכירה שלה. בשנת 2011 השיקה גרסה משודרגת של המכשיר, עם אפשרת הטענה של כרטיס החניה מהמחשב דרך כבל USB וחידוש אוטומטי מרחוק. אולם אחר כך באותה עת הוקמו שתי מתחרות, פנגו וסלופארק, המשתמשות בפלטפורמה סלולרית לתשלום עובר החניה (תחילה באמצעות מסרונים או שיחות טלפון ואחר כך באמצעות אפליקציה), ללא צורך במכשיר ייעודי, והפופולריות של איזי פארק ירדה. אתר האינטרנט הרשמי של און טרק אינובישנס (באנגלית) און טרק אינובישנס, ברשת החברתית פייסבוק און טרק אינובישנס, ברשת החברתית אקס (טוויטר) און טרק אינובישנס, ברשת החברתית LinkedIn שלומי כהן, ‏האקטיביזם מגיע עד ראש פינה, באתר גלובס, 5 בנובמבר 2012 אלי אשכנזי‏, הלך לעולמו היזם שפרץ דרכים בהייטק - ובהתמודדות עם מחלת פרקינסון, באתר וואלה, 15 ביוני 2023 מנחם רהט, שיתוף פעולה בין קיבוץ ועיר פיתוח, מעריב, 23 בספטמבר 1986 אורי גינוסר, ממש חכם, מעריב, 8 במרץ 1988 עדי מנדלסון, ‏און-טראק גייסה בפרנקפורט כ-39 מ' ד', באתר גלובס, 31 באוגוסט 1999 צביקה רובינס, ‏און טראק מרחיבה פעילותה בארה"ב - תשתף פעולה עם סמרט נקסוס, באתר גלובס, 11 ביולי 2000 ברטרנד בנואה, ‏עלייתו ונפילתו של הנוייר מרקט, באתר גלובס, 28 באוגוסט 2001 מאת עו"ד אבי פישר ועו"ד מאיר מתנה, ‏בורסת הנוייר מרקט מחכה לישראליות, באתר גלובס, 29 באפריל 1999 עדי מנדלסון, ‏און-טראק גייסה בפרנקפורט כ-39 מ' ד', באתר גלובס, 31 באוגוסט 1999 טלי ציפורי, ‏רישום כפול בכיוון ההפוך: און-טראק החלה אתמול להיסחר גם בנאסד"ק, באתר גלובס, 13 בנובמבר 2002 סופי שולמן, OTI מתכננת גיוס הון בנאסד"ק, באתר הארץ, 12 בנובמבר 2002 עופר לוי, ‏און טרק עולה כיתה: עברה להיסחר בבורסה המרכזית בפרנקפורט, באתר גלובס, 5 בפברואר 2003 אלי דניאל, און טראק השלימה גיוס של 15.1 מיליון דולר בהנפקה פרטית, באתר TheMarker‏, 4 במאי 2004 שירות גלובס, ‏און טראק השלימה גיוס של 15.1 מיליון דולר בהנפקה פרטית למוסדיים, באתר גלובס, 4 במאי 2004 שרון שפורר, און טראק גייסה 22 מיליון דולר בהנפקה פרטית של מניות, באתר הארץ, 1 בנובמבר 2005 איי אונליין, און-טראק זכתה בחוזה מהממשל האמריקני בפרויקט כרטיסים חכמים בהיקף כולל של 1.5 מיליארד דולר, באתר TheMarker‏, 5 ביוני 2000 מאת צביקה רובינס, ‏הכרטיס החכם של און- טראק קורא גם את הממשל האמריקני, באתר גלובס, 18 ביוני 2000 איי אונליין, און טראק הישראלית רכשה % 51 מחברת כרטיסים חכמים גרמנית בעסקת מניות, באתר TheMarker‏, 20 ביוני 2000 איי אונליין, און-טראק: שת'פ שיווק לכרטיסים החכמים עם Face Technologies מדרא'פ, באתר TheMarker‏, 22 באוגוסט 2000 ליאור כגן, OTI סיימה את 2000 עם גידול של 188% בהכנסות ל-15.5 מיליון דולר , באתר TheMarker‏, 19 בפברואר 2001 איי אונליין, און טראק השלימה רכישת הבעלות המלאה על שתי חברות כרטיסים חכמים בגרמניה, באתר TheMarker‏, 5 בפברואר 2001 איי אונליין, און טראק מראש פינה תספק פתרון כרטיס חכם לשני מרכזי ספורט נוספים בת'א, באתר TheMarker‏, 8 בינואר 2001 הדר פריד, ‏OTI תספק קוראים לכרטיסים חכמים לעובדי משרדי הממשלה בכ-1.5 מיליון דולר, באתר גלובס, 11 במרץ 2002 סוכנויות הידיעות, OTI זכתה במכרז ממשלתי לאספקת ציוד לגישה מאובטחת בשווי 1.5 מיליון דולר, באתר TheMarker‏, 11 במרץ 2002 שירלי יום-טוב, און טראק מספקת למסטרקארד טכנולוגיה לקריאת כרטיסי אשראי ללא מגע, באתר TheMarker‏, 18 בדצמבר 2002 אלי דניאל, עסקה משמעותית ל-OTI: מאסטרקארד בחרה בה כספקית הטכנולוגיה עבור כרטיסי ה-PayPass בחוזה במיליוני דולרים, באתר TheMarker‏, 10 בדצמבר 2003 עומרי כהן, און טראק קיבלה הזמנה ראשונה מ-MasterCard; המניה מוסיפה להתחזק בהמשך לזינוק של 30% בשבועיים, באתר TheMarker‏, 25 באוגוסט 2004 גלית ימיני, ההבטחה הגדולה של שבבי ה-RFID, באתר הארץ, 3 באפריל 2004 אילן מוסנאים, OTI חתמה על הסכם בהיקף התחלתי של 500 אלף דולר עם EXEL PETROLEUM, באתר TheMarker‏, 8 באפריל 2002 אלי דניאל, בשורה טובה לאון טראק: צמיחה של 75% בפעילות תחנות הדלק Beyond Petroleum בדרא"פ בהן מותקנות מערכות הפיולמאסטר, באתר TheMarker‏, 20 בינואר 2004 שירות גלובס, ‏און טראק הודיעה על תחנת דלק ה-200 במספר המשתמשת בפתרונות התשלום שלה בתורכיה, באתר גלובס, 3 במרץ 2004 עידו אלון, ההתרחבות באירופה העלתה את חברת און טראק מראש פינה ב-11% בשבוע, באתר הארץ, 12 באוקטובר 2003 שירלי יום-טוב, און טראק תיקח חלק בפרויקט מחשוב תעודות זהות לכ-850 מיליון מאזרחי סין, באתר TheMarker‏, 2 בדצמבר 2002 עידו אלון ושמוליק ינאי, דרכון לוול סטריט: סופרקום זכתה במכרז לאספקת דרכונים חכמים לארצות הברית, באתר הארץ, 11 באוקטובר 2004 עומרי כהן, עודד בשן יו"ר ומנכ"ל און טראק: מדינות רבות יפרסמו מכרזים לדרכונים אלקטרוניים חכמים עד סוף 2006, באתר הארץ, 16 ביוני 2005 סוכנויות הידיעות, מערכת זיהוי ביומטרית של OTI תותקן במחסום ארז כדי לקצר המעבר בו, באתר TheMarker‏, 3 בדצמבר 2003 שירלי יום-טוב, און טראק מגיעה לתחום התחבורה: תספק לחברת ההסעה של אזור המפרץ בסן פרנסיסקו פתרונות מבוססי כרטיס חכם, באתר TheMarker‏, 21 ביולי 2003 שירלי יום-טוב, כרטיס אחד לרכבת ולאוטובוס: און טראק תספק למשרד התחבורה כרטיסים חכמים; המנכ"ל: החוזה משמעותי, באתר הארץ, 6 ביוני 2006 אפרת נוימן, און טראק נכנסת לשווקים המתעוררים באירופה: השלימה רכישת חברה פולנית שקיבלה הזמנה ראשונה בהיקף של חצי מיליון דולר, באתר TheMarker‏, 15 בנובמבר 2004 שרון שפורר, און טראק תספק 400 אלף כרטיסים לתחבורה הציבורית בוורשה; המניה נחתכה בכ-25% מתחילת השנה, באתר TheMarker‏, 25 ביולי 2006 שירלי יום-טוב וסופי שולמן, און טראק תשתף פעולה עם מתחרה של חברת ליפמן, באתר הארץ, 14 באפריל 2004((ש))שירלי יום-טוב, און טראק תספק פתרונות לאחת החברות הגדולות בתחום מסופים לקריאת כרטיסי אשראי, באתר הארץ, 13 באפריל 2004 עומרי כהן, מיזוג בתעשייה הביומטרית הישראלית: OTI רוכשת את פעילות הדרכונים החכמים של סופרקום ב-20.5 מ' ד' במניות, באתר TheMarker‏, 8 בנובמבר 2006 שירי חביב, ‏מיזוג ישראלי בתחום הכרטיסים החכמים: און טראק רוכשת את נכסי סופרקום, באתר גלובס, 8 בנובמבר 2006 ניר צליק, OTI נכנסת לשוק אמצעי החנייה האלקטרוניים בצרפת: רוכשת את ID Parking ב-750 אלף יורו, באתר TheMarker‏, 16 ביולי 2008 ניר צליק, שנה קשה ל-OTI: ההכנסות ב-2008 ירדו ב-8% ל-40.2 מ' ד' וההפסד הנקי צמח ב-20% ל-20.6 מ' ד', באתר TheMarker‏, 23 במרץ 2009 שמואל שוסטר, און טראק אינוביישיינס מתקשה להתרומם: ההפסד הנקי זינק ב-78% ל-5.6 מיליון דולר, באתר TheMarker‏, 28 באוגוסט 2008 עומרי כהן, און טראק: הכנסות הרבעון הרביעי זינקו ב-42% ל-7.8 מיליון דולר; ההפסדים ממשיכים להיערם, באתר TheMarker‏, 28 במרץ 2005 עומרי כהן, און טראק - גידול של 38% בהכנסות ל-9.1 מיליון דולר ותזרים חיובי מפעילות שוטפת, באתר הארץ, 31 במאי 2006 טלי ציפורי, ‏און טראק מרפדת את קופת המזומנים: מוכרת נכסים תמורת 13 מיליון דולר, באתר גלובס, 8 בנובמבר 2009 טלי ציפורי, ‏קפיצת המדרגה של און טראק, באתר גלובס, 6 בינואר 2010 טלי ציפורי, ‏לנצל הגאות בשוק: און טראק הגישה תשקיף לגיוס 40 מ' ד', באתר גלובס, 5 בינואר 2011 טלי ציפורי, ‏קרן השקעות מבקשת להדיח את מנכ"ל און טראק ולמכור את החברה, באתר גלובס, 16 באוקטובר 2011 טלי ציפורי, ‏מנכ"ל OTI הפורש: "הראש תופס, אך הלב מסרב להאמין", באתר גלובס, 25 בדצמבר 2012 עמרי זרחוביץ', און טראק מראש פינה מנסה להשאיר מאחוריה הפסד של 200 מיליון דולר - באמצעות "מוצר חלום", באתר TheMarker‏, 18 באפריל 2017 רגע לפני חדלות פירעון, OTI נמכרת לנאייקס ב-4.5 מ' ד', באתר TechTime‏, 20 בינואר 2022 שירי חביב ולדהורן, ‏נאייקס מצילה את און טראק הוותיקה מקריסה - לאחר שכבר החלה בהליכי חדלות פירעון, באתר גלובס, 21 בינואר 2022 עמנואל תימור, ‏כרטיס-חנייה אלקטרוני יחליף את כרטיסי הקרטון, באתר גלובס, 24 בדצמבר 1996 אפי לנדאו, ‏שגריר ודלק מוטורס נכנסו לשותפות באיזי פארק - שזכתה במיכרז כרטיסי חניה חכמים, באתר גלובס, 9 באוקטובר 1997 יצחק דנון, ‏נדחתה בקשת גניס למנוע מהשלטון המקומי וחברת איזי פארק להפעיל כרטיס חניה ארצי, באתר גלובס, 22 בדצמבר 1999 שרון קדמי, ‏איזיפארק חתמה על עיסקאות בהיקף מיליון שקל להפצת כרטיסי החניה האלקטרוניים, באתר גלובס, 21 במאי 2001 מהיום חניה מוזלת לתושבי תל אביב, באתר הארץ, 17 ביולי 2001 שרון קדמי, ‏עיריית ת"א תמחשב את מערך החניה בעיר, באתר גלובס, 15 ביולי 2001 רשת Yellow תפיץ ותטעין כרטיסי איזיפארק בסניפיה, באתר גלובס, 4 באוקטובר 2006 יורם גביזון, OTI: הסכם הפצת איזיפארק עם רשת Yellow יגדיל את השימוש בכרטיסים ב-20%, באתר TheMarker‏, 3 באוקטובר 2006 ארז וולברג, ‏זירת כרטיסי החניה האלקטרוניים מתחממת: איזי פארק משתדרגת, באתר גלובס, 30 באוגוסט 2011